Էդուարդո Մենդոսա

Էդուարդո Մենդոսա-ի-Հարիգա (, ), իսպանացի գրող, գրում է կատալոնական և իսպանական լեզուներով։ Խուան Մարսեի և մյուսների հետ միասին պատկանում է «բարսելոնական դպրոցին»։  Հեղինակ է «Նյու-Յորք» (1986), «Անհայտ կղզի» (1989), «Կանանց զարդասենյակի  պատմություն » (2001), «Հորացիո Դոսի վերջին ուղին » (2002), «Կատվային գզվռտոց։ Մադրիդ, 1936» (2010) վեպերի։ 2016 թվականին արժանացել է Սերվանտեսի մրցանակի։

Կենսագրություն և ստեղծագործություն 
1965 թվականին ստացել է իրավաբանական կրթություն և որոշ ժամանակ աշխատել է փաստաբան։ 1973-1982 թվականներին բնակվել է Նյու-Յորքում աշխատելով թարգմանիչ Միավորված ազգերի կազմակերպությունում։  1975 թվականին Մենդոսան հրատարակեց իր առաջին ամենահաջողված վեպը՝ «Ճշմարտությունը Սավոլտայի գործի մասին» (): Վեպը համարվում է հետֆրանկիստական Իսպանիայի սոցիալական փոփոխությունների և ժողովրդավարության անցման նախակարապետը։

Նա նկարագրում է Բարսելոնայի սոցիալ-մշակութային և տնտեսական պայքարի իրողությունները 20-րդ դարի սկզբին։ Մեկ տարի անց նա արժանանում է քննադատների մրցանակին, իսկ 1980 թվականին էկրանավորվում է։ Ռուսաստանում հրատարակվել է 1985 թվականին։ Էդուարդոյի ամենահայտնի ստեղծագործություններից մեկը «Հրաշքների աշխարհ» վեպն է (, 1986 թվական), որտեղ պատմվում է Բարսելոնայի սոցիալական և քաղաքային էվոլյուցիայի մասին 1888-1929 թվականների Համաշխարհային ցուցահանդեսների միջև ընկած ժամանակահատվածում։ Ֆրանսիական Lire ամսագիրը «Հրաշքների աշխարհ» վեպն անվանել է 1988 թվականի լավագույն գիրք։ Այն թարգմանվել է ռուսերեն 1989 թվականին։ Վեպի կինոտարբերակը ի հայտ եկավ 1999 թվականին Մարիո Կամուսուի ջանքերի շնորհիվ։

1990 թվականին նրա դրաման թարգմանվեց կատալոներեն Restauració լեզվով , նույն թվականին այն թարգմանվեց իսպաներեն և դրա հիման վրա նկարահանվեց հեռուստատեսային ֆիլմ։ 1996 թվականին նա հրատարակեց իր երրորդ խոշոր վեպը  «Թեթև կոմեդիան » (), 1998 թվականին նրա ֆրանսերեն թարգմանությունն արժանացավ լավագույն արտասահմանյան գրքի համար սահմանված մրցանակին։ 
 
2010 թվականի  հոկտեմբերին «Կատվային գզվռտոց։ Մադրիդ, 1936» (, 1936 թվական) վեպի համար Էդուարդո Մենենդեսն արժանացավ բարսելոնյան «Պլանետա» հրատարակչության հեղինակավոր մրցանակին։ 2013 թվականի դեկտեմբերին Մենդոսայի այս վեպը ճանաչվեց եվրոպական լավագույն գիրքը, իսկ նրա հեղինակն արժանացավ Եվրախորհրդարանի 10000 եվրո դրամական մրցանակին։

Ճանաչում 
 «Սուրբ Գեորգիի խաչ» կատալոնական մրցանակի ասպետ (1995)։
 Լավագույն արտասահմանյան գրքի  մրցանակ  (Ֆրանսիա, 1998)։
 «Պլանետա» հրատարակչության մրցանակի դափնեկիր(2010)։
 Ազգային մշակույթի  մրցանակ (2013)։

Գրականություն 
 Alonso, Santos La verdad sobre el caso Savolta, Eduardo Mendoza, Alborada, Madrid, 1988.
 Boto Bravo, Miguel Ángel Humor y posmodernidad: el humorismo en la narrativa de Eduardo Mendoza Garriga, UNED, 2017.
 Giménez Micó, María José Eduardo Mendoza y las novelas españolas de la transición, Pliegos, Colección Pliegos de Ensayo, Madrid, 2000.
 Knutson, David Las novelas de Eduardo Mendoza: la parodia de los márgenes, Pliegos, Col. Pliegos de Ensayo, 1999
 Moix, Llàtzer Mundo Mendoza, Seix Barral, 2006.

Ծանոթագրություններ

Արտաքին հղումներ 
 Mendoza en El País
 todos sus libros

Իսպանացի գրողներ
Իսպանալեզու գրողներ
Կատալոնացի գրողներ
Իսպանացի իրավաբաններ
Սերվանտես մրցանակի դափնեկիրներ
Իսպանացի լեզվաբաններ
Իսպանացի սցենարիստներ
Իսպանացի թարգմանիչներ
Իսպանացի դրամատուրգներ
Իսպանացի բանաստեղծներ
Փաստաբաններ
Վիպասաններ